Kabeh iku ora bakal dumadi menawa awake dhewe nduweni pethingan. Kabeh wong Jawa ngerti bandha-bandhu iku, kerep banget anggone gondhelan waton iku. Sepisan, yakin utawa ngandhel. Babagan iki awake dhewe mesthi nduweni. Ora bakal awake dhewe babar pisan ora nduweni rasa yakin. Sebab rasa iku wus ana lan tumanem sajrone ati. Senajan angen-angen lan kanyatan kerep nggodha. Yakin iku ora bakal pethal ngono bae. Yakin ing kene ora amung percaya marang Gusti Sing Maha Kuwasa. Percaya marang pepesthen ngenani lair, jodho, rejeki lan pati. Sing baku malah kepriye awake dhewe banjur ngandel amrang pangaturane Gusti Alloh. Ora bisa meri marang liyane, sing luwih kasil. Ora bisa banjur tumindhak drengki, srei marang liyan, nyahak peparingane Gusti.